Miðvikudaginn 10. júlí hélt Eining-Iðja tvo fundi með trúnaðarmönnum félagsins sem starfa hjá sveitarfélögunum . Næsti fundur hjá Ríkissáttasemjara verður ekki fyrr en 21. ágúst nk . Í því fór félagið einnig fram á það að sveitarfélögin greiði starfsfólki sínu sem starfa eftir samningi SGS slíka innágreiðslu þann 1. ágúst að upphæð kr. 105.000 m.v. 100% starf þann 1. júní sl. og hlutfallslega fyrir lægra starfshlutfall . Verkfallsaðgerðir sem ekki hafa sést á undanförnum árum Í ályktun sem samþykkt var samhljóða á báðum fundunum segir m.a. að ef eingreiðslan kemur ekki og samninganefnd SNS fer ekki að ljá máls á sjálfsögðu jafnræði , sbr. umrædda lífeyrisjöfnun , munu þau sjá verkfallsaðgerðir sem ekki hafa sést á undanförnum árum . Fundurinn skorar á sveitarstjórnir á Eyjafjarðarsvæðinu að samþykkja tilmæli félagsins um að þann 1. ágúst nk. fái félagsmenn Einingar-Iðju , sem starfa hjá þeim , greidda 105.000 króna eingreiðslu , m.v. fulla vinnu , upp í væntanlegan kjarasamning aðila , í samræmi við aðra starfsstéttir hjá sveitarfélögunum . Þjónusta sveitarfélaganna við almenna borgara mun skerðast og stöðvast að miklu leyti ef til þessa kemur . Fundurinn lýsir fullri ábyrgð á hendur samninganefnd sveitarfélaganna og sveitarstjórnum á svæðinu ef svo alvarlegt ástand skapast .